laion/Wikipedia-Exotic huggingface dataset:
Après toi

"Après toi" (בעברית: "אחריך") היה השיר הזוכה בתחרות האירוויזיון של שנת 1972 שאותו ביצעה בצרפתית הזמרת היוונייה ויקי לאנדרוס כנציגה של לוקסמבורג. את השיר כתב אביה של לאנדרוס בשם העט שלו מריו פאנאס. זו הייתה הפעם השנייה של ויקי לאנדרוס באירוויזיון. באירוויזיון 1967 היא סיימה במקום הרביעי עם השיר "L'amour est bleu" ("האהבה בכחול"), שהיה להיט בינלאומי בביצוע האינסטרומנטלי של פול מורייה ותזמורתו. "Après toi" היא בלדה דרמטית שבה הזמרת אומרת לאהובה מה יקרה לה כשהוא יעזוב אותה וילך למישהי אחרת; "אחריך אני אהיה כלום פרט לצל של צלך". באירוויזיון שובץ השיר במקום ה-17 בסדר ההופעה, אחרי השיר "À la folie ou pas du tout" של סרז' וכריסטין גיזולנד מבלגיה, ולפני השיר "Als het om de liefde gaat" של סנדרה ואנדרס מהולנד. בסיום ההצבעה קיבל השיר 128 נקודות שמיקמו אותו במקום הראשון מתוך 18 השירים. ויקי לאנדרוס הקליטה גרסה אנגלית של השיר בשם "Come What May" שזכה לתפוצה רחבה ברחבי העולם. בדרום אפריקה הגיע השיר למקום ראשון במצעד. בבריטניה ובאירלנד הגיע השיר למקום השני במצעדים. עוד הקליטה לאנדרוס את השיר באיטלקית ("Dopo Te"), גרמנית ("Dann kamst du"), ספרדית ("Y Despues"), יוונית ("Mono Esi") וביפנית ("Omoide Ni Ikiru"). בשנה שלאחר מכן, באירוויזיון 1973 זכה שוב שיר שייצג את לוקסמבורג, השיר "Tu te reconnaîtras" בביצוע אן-מארי דוד, אשר לאחר מכן בשנת 2005 ביצעה את שיר Après toi בשיר היובל באירוויזיון. בדומה לשיר "L'amour est bleu", הוקלטו גרסאות כיסוי של השיר "Après toi" בשפות שונות בהן "Jak mám spát" (צ'כית) בביצוע הלנה וונדרקובה, "Keď si sám" (סלובקית) בביצוע אווה קוסטוניובה, "Rakastan saavuthan" (פינית) בביצוע קרולה סטנדרסקולד, "Posle tebe" (סרבית) של לולה נובקוביץ, "Vắng bóng người yêu" (וייטנאמית) בהקלטה של תאן לאן, "Si te vas" (ספרדית) בביצוע פלומה סן בסילו, "Vad än sker" (שוודית) בביצוע אן-לואיז הנסון ו-"След теб" (בולגרית) בביצוע לילי איוואנובה. את הגרסה האנגלית "Come What May" הקליטה גם הזמרת הפיליפינית פיליטה קוראלס באלבום "Live At The Riveira With Pilita Amado Vol. 2" שיצא לאור ב-1976. מידע על היצירה "Après toi" באתר מיוזיק בריינז "Archived copy". אורכב מ-המקור ב-2014-07-22. נבדק ב-2015-05-25. {{cite web}}: (עזרה) books.google.fr/books?hl=fr&id=6icEAAAAMBAJ&q=Apr%C3%A8s+toi#v=snippet&q=Apr%C3%A8s%20toi&f=false Steffen Hung. "Vicky Leandros - Après toi - dutchcharts.nl". dutchcharts.nl. נבדק ב-2017-02-23. "Archived copy". אורכב מ-המקור ב-2013-09-20. נבדק ב-2013-01-06. {{cite web}}: (עזרה) Select "Vicky Leandros" from the artist drop down menu books.google.fr/books?hl=fr&id=xCgEAAAAMBAJ&q=Apr%C3%A8s+toi#v=snippet&q=Apr%C3%A8s%20toi&f=false Steffen Hung. "norwegiancharts.com - Vicky Leandros - Après toi". norwegiancharts.com. נבדק ב-2017-02-23. Inc, Nielsen Business Media (26 באוגוסט 1972). "Billboard". Nielsen Business Media, Inc. נבדק ב-16 באפריל 2018. {{cite web}}: (עזרה) "Archived copy". אורכב מ-המקור ב-2015-03-16. נבדק ב-2015-05-25. {{cite web}}: (עזרה) "VICKY LEANDROS | full Official Chart History | Official Charts Company". officialcharts.com. נבדק ב-2017-02-23.
שוקי לוי

יהושע (שוקי) לוי (נולד ב-3 ביוני 1947) הוא זמר ומלחין ישראלי-אמריקאי. עבודותיו המוכרות ביותר הם הפסקולים מתוכניות טלוויזיה משנות השמונים, כמו "חוש-חש הבלש", "ערי הזהב הנסתרות", "הי-מן ושליטי היקום", "דרגון בול Z" ועוד. בשנות התשעים, הוא התפרסם בעיקר בזכות עבודתו בהפקת הסדרה פאוור רינג'רס. הוא גם כתב וביים פרקים לסדרות טלוויזיה, ביניהם הפאוור ריינג'רס וכמה סרטים, כמו "Eye of Doom‏" (1987), "Perfect Victims"‏ (1988) ו-"Blind Vision"‏ (1991). לוי נולד בתל אביב בשנת 1947, לאב ממוצא יהודי-אשכנזי ולאם ממוצא יהודי-ספרדי. התחיל את הקריירה שלו כזמר ואמן במועדונים שונים בתל אביב. הוא גם השתתף בלהקת השוקולדה יחד עם צביקה פיק וגבי שושן, והופיע במחזמר שיער. במהלך שנות השבעים, לוי זכה לפרסום רב כאשר הופיע יחד עם אשתו הזמרת אביבה פז בצמד "שוקי ואביבה" וזכה להצלחה רבה באירופה. הזוג ביצע את הלהיט "סניורינה - קונצרטינה" שמכר מעל שני מיליון עותקים. לוי הלחין עבור הכל עובר חביבי את השיר "הלילה" שייצג את ישראל באירוויזיון 1981. באותה תחרות הלחין גם את השיר "מונה ליזה" שביצעה עירית בולקא. לאחר שהשניים התגרשו פז חזרה לישראל ולוי עבר ללוס אנג'לס, שם החל לעבוד בכתיבת מוזיקה לסרטים ולסדרות אנימציה בטלוויזיה. יחד עם שותפו לעסקים חיים סבן, השניים ניהלו את חברת ההפקות Saban Entertainment (אנ'), אשר הפיקה רבות מסדרות האנימציה הפופולריות בשנות התשעים ובהן הסדרה "פאוור ריינג'רס". החברה נמכרה לבסוף לחברת וולט דיסני בסוף העשור. לוי הלחין אף מחזות זמר ישראליים בהם המחזה לילדים הכל אגדה בבימויו של אורי פסטר. ללוי יש בסך הכל 14 תקליטי זהב ופלטינה, הוא הלחין מנגינות הפתיחה ליותר מ-130 תוכניות טלוויזיה ומכר מעל ל-14 מיליון תקליטים ברחבי העולם. לוי היה נשוי לאנגלייה בשם קרלה וייט, אותה הכיר בשנות ה-60 כשהופיע באנגליה עם צביקה פיק. לשניים אף נולד בן משותף. בשנות ה-70 חי עם אביבה פז. השניים נישאו באמצע שנות ה-70 והתגרשו זמן קצר לאחר מכן. שוקי לוי התחתן ב-1977 עם שחקנית הטלוויזיה דבורה שלטון ("דאלאס"). לשניים בת משותפת, תמרה (ילידת 1981). כמו כן, קיים מערכת יחסים עם השחקנית שרה בראון ("ג'נרל הוספיטל", וי אר טרופרס). לשניים בת משותפת, ג'ורדן (ילידת 1998). "דרגון בול Z"‏, 1996 "אקס-מן", 1992 "החתולים הסמוראים", 1991 "לאקי לוק", 1990 "קפטן אן", 1989 "שוטרים וגנבים", 1988 "דני שובבני", 1986 "פאנקי השובבה", 1984 "חוש-חש הבלש", 1983 "הי-מן ושליטי היקום", 1983 "ערי הזהב הנסתרות", 1982 אתר האינטרנט הרשמי של שוקי לוי (באנגלית) שוקי לוי, במסד הנתונים הקולנועיים IMDb (באנגלית) שוקי לוי, באתר Metacritic (באנגלית) שוקי לוי, במסד הנתונים הקולנועיים KinoPoisk (ברוסית) שוקי לוי, באתר AllMusic (באנגלית) שוקי לוי, באתר MusicBrainz (באנגלית) שוקי לוי, באתר Discogs (באנגלית) שוקי לוי, באתר MOOMA (בארכיון האינטרנט) שוקי לוי, בארכיון הבימה הכוונה לגרסה האנגלית המצונזרת של Toonami ששודרה בארצות הברית בתחילת שנות האלפיים, ולא לדיבוב ששודר בישראל. הדיבוב ששודר בישראל הכיל את הפסקול היפני המקורי שרגא הר-גיל, להקות הקצב (חלק 4) - אבא, תגיד לי אבא כי אתה גדול!, מעריב, 30 בנובמבר 1970 ערך זה הוא קצרמר בנושא ישראלים. אתם מוזמנים לתרום לוויקיפדיה ולהרחיב אותו.
גשר שריר הלב

גשר שריר הלב (באנגלית: Myocardial bridge) הוא מצב המתאר אנומליה אנטומית בגוף האדם, במסגרתה אחד מהעורקים הכליליים האחראיים על הזנת שריר הלב בדם, עובר בין סיבי שריר הלב עצמו, במקום לעבור מעל לסיבי השריר, מה שעלול ליצור לחץ על אותו העורק ולגרום להיצרות שלו. במצב תקין, מוצבים העורקים הכליליים מעל ומסביב לשריר הלב, באופן בו הם מזרימים דם אל כלי דם קטנים יותר המזינים את השריר. במצב של גשר שריר הלב, מתפתח שריר הלב מסביב לאחד העורקים הגדולים, באופן בו הוא מקיף את העורק. כשהלב מתכווץ על מנת להזרים דם בזמן הסיסטולה, מייצר שריר הלב לחץ על העורק הכלוא בתוכו ובכך מצר את העורק, מה שעלול לפגוע בזרימת הדם בתוכו. גשר שריר הלב הוא פגם אנטומי מולד, אך עם זאת, אנשים רבים שפגם זה קיים אצלם, צפויים להיות א-סימפטומטיים לחלוטין. הסיבה לכך היא שהדם זורם דרך העורקים הכליליים בעיקר בזמן הדיאסטולה - הרפיית הלב, כך שפעמים רבות אין הלחץ על העורק בזמן הסיסטולה מפריע באופן משמעותי לזרימת הדם בעורקים. ההסתמנות הקלינית אצל מטופלים הסובלים מגשר שריר הלב היא רחבה, החל ממטופלים א-סימפומטיים במקרים בהם ההיצרות היא קלה, ועד למטופלים שיסבלו מתעוקת לב, מאוטם שריר הלב, מהפרעות קצב חדריות ולעיתים אף מדום לב פתאומי. גשר שריר הלב מסווג על פי חומרת ההיצרות הנוצרת בעורק הכלילי הרלוונטי. אם יגרום הכיווץ להיצרות של עד 50 אחוזים, מדובר במצב שפיר שלרוב לא צפוי לגרום לסימפטומים. היצרות של מעל ל-70 אחוזים לעומת זאת, כבר תגרום לרוב להופעת כאבים וסימפטומים נוספים. על פי נתיחות שלאחר המוות, מוערכת שכיחות התופעה באוכלוסייה בכ-5 אחוזים. טיפול הבחירה במקרים סימפטומטיים של גשר שריר הלב של העורק השמאלי הקדמי היורד (LAD), עשוי לכלול ניתוח לחיתוך חלק משכבת השריר עצמו (מיוטומיה). במקרים מסוימים בהם בנוסף לגשר קיימת גם מחלת כלי דם כלילית, יבוצע לעיתים ניתוח מעקפים במקום או בנוסף לביצוע מיוטומיה. סוג הטיפול המתאים נבחר בהתבסס על הקוטר הבסיסי של העורק בזמן הדיאסטולה, על נוכחותה של מחלת כלי דם כלילית בנוסף לגשר, וכן על גורמי הסיכון הספציפיים בביצוע מיוטומיה למטופל. מדיה וקבצים בנושא גשר שריר הלב בוויקישיתוף האיגוד הקרדיולוגי בישראל - מה התחזית של מטופלים עם מהלך עורק כלילי בתוך דופן שריר הלב? (אורכב 26.05.2020 בארכיון Wayback Machine) אנומליה - חריגה מהנורמה, דבר חריג, לא רגיל. Lee, Michelle T.; Gill, Clarence D.; Garcia-Sayan, Enrique (2019-02-01). "A Woman in Her 40s With Non–ST-Elevation Myocardial Infarction". JAMA Cardiology (באנגלית). 4 (2): 186. doi:10.1001/jamacardio.2018.4621. ISSN 2380-6583. PMID 30673083. Pelliccia, Antonio (2009), Sports Cardiology Casebook, Springer, p. 141, ISBN 978-1-84882-041-8 Bruschke AV, Veltman CE, de Graaf MA, Vliegen HW. Myocardial bridging: what have we learned in the past and will new diagnostic modalities provide new insights? Neth Heart J. 2013;21:6-13 Sun X, Chen H, Xia L, Zhao D, Ding W, Wang C. Coronary artery bypass grafting for myocardial bridges of the left anterior descending artery. J Card Surg. 2012;27: 405-7. Ekeke C, Noble S, Mazzaferri E, Crestanello J (2015). "Myocardial bridging over the left anterior descending: Myotomy, bypass, or both?". The Journal of Thoracic and Cardiovascular Surgery. 149 (4): e57–e58. doi:10.1016/j.jtcvs.2014.12.054. PMID 25648479. הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
Beg, Steal or Borrow

Beg, Steal or Borrow (בעברית: אתחנן, אגנוב או אשאיל) היה השיר שייצג את הממלכה המאוחדת בתחרות האירוויזיון של שנת 1972 שביצעה הלהקה האנגלית המשחרים החדשים (אנ'). את השיר כתבו והלחינו טוני קול, סטיב וולף וגריים הול. בערב התחרות דייוויד מקיי ניצח על התזמורת. נושא השיר הוא אהבה למאהב קודם. זוג האוהבים היו צריכים להיות יחד, ואחד מהם "יתחנן, יגנוב או ישאיל" כדי להחזיר את אהבתו של השני. בתחרות שובץ השיר במקום החמישי, אחרי השיר "Amanece" של חיימה מוריי מספרד ולפני השיר "Småting" בביצוע גרטה קאופלנד ובני בורג מנורווגיה. השיר קיבל 114 נקודות והגיע למקום השני מתוך 18, עם 14 נקודות פחות מהשיר הזוכה, Après toi. מידע על היצירה "Beg, Steal or Borrow" באתר מיוזיק בריינז מידע על היצירה "Beg, Steal or Borrow" באתר Discogs Hung, Steffen. "The New Seekers – 'Beg, Steal or Borrow'". Norwegian Charts Portal. Hung Medien. נבדק ב-7 בדצמבר 2018. {{cite web}}: (עזרה) "'Beg, Steal or Borrow'". Official Charts Company. נבדק ב-7 בדצמבר 2018. {{cite web}}: (עזרה) Hung, Steffen. "The New Seekers – 'Beg, Steal or Borrow'". Dutch Charts Portal. Hung Medien. נבדק ב-7 בדצמבר 2018. {{cite web}}: (עזרה) Hung, Steffen. "The New Seekers – 'Beg, Steal or Borrow'". German Charts Portal. Hung Medien. נבדק ב-7 בדצמבר 2018. {{cite web}}: (עזרה) Hung, Steffen. "The New Seekers – 'Beg, Steal or Borrow'". Swiss Charts Portal. Hung Medien. נבדק ב-7 בדצמבר 2018. {{cite web}}: (עזרה) Hung, Steffen. "The New Seekers – 'Beg, Steal or Borrow'". Ultratop. Hung Medien. נבדק ב-7 בדצמבר 2018. {{cite web}}: (עזרה)
יחסי אנגולה–מולדובה

יחסי אנגולה–מולדובה הם היחסים הדיפלומטיים הרשמיים שבין רפובליקת אנגולה לבין רפובליקת מולדובה. בין רפובליקת אנגולה לרפובליקת מולדובה מתקיימים יחסים דיפלומטיים רשמיים. היחסים שבין שתי המדינות כוננו ב-30 באוקטובר 1994 בניו יורק בטקס מיוחד בו נערכה חתימה על מזכר הבנות מיוחד המאשר באופן רשמי את כינון היחסים הדיפלומטיים בין שתי המדינות. על פי הלשכה המרכזית לסטטיסטיקה של מולדובה, הייצוא המולדובני לאנגולה בשנת 2018 עמד על 1,747 דולר אמריקאי. לא היה מעבר סחורות בכיוון ההפוך באותה השנה. שגריר אנגולה במולדובה – 2004, 2007 אנגולה אינה מיוצגת במולדובה, הן בדרג השגרירות והן בדרג הקונסולרי. אנגולה האמינה את שגרירותה שבמוסקבה, בירת רוסיה הסמוכה, על מולדובה. מולדובה אינה מיוצגת באנגולה, הן בדרג השגרירות והן בדרג הקונסולרי. Republica Angola, אתר משרד החוץ של מולדובה
צדוק הבשי

הרב צדוק (שמעון) הֶבֶשִי (במקור הנדלר, בהונגרית: Hevesi Simon; אסוד, 22 במרץ 1868 – בודפשט, 1 בפברואר 1943) היה תאולוג ופילוסוף יהודי-הונגרי, רב, פרופסור באוניברסיטה. הוא אביו של הרב פרנץ הבשי. צדוק הבשי נולד באסוד, אחד מחמשת ילדיהם של הרב אברהם מרדכי (מרק) הנדלר, אב"ד העיר, ורעייתו יוליאנה רוזנברג. הבשי סיים את לימודיו בכיתות העליונות של התיכון כבר בבית מדרש לרבנים בבודפשט. הוא הוסמך כדוקטור בשנת 1892 וכרב בשנת 1894. נשא לאישה את יאנקה ברודי מאורדיאה ונולדו להם 4 בנים ובת. משנת 1894 עד 1897 היה רבה של קושיצה, בין 1897 ל־1905 של לוגוז'. בשנת 1905 נבחר לרבה של הקהילה היהודית של פֶּשט. הוא הפך למורה וחבר דירקטוריון במכון הארצי להכשרת רבנים, עם הזמן ליו"ר התאחדות הרבנים הלאומית, למייסד אומיקה - ההתאחדות הלאומית היהודית-הונגרית לחינוך, לעורך משותף של המגזין סקירה יהודית-הונגרית, של הצופה, לעורך משותף של "יבנה" – המגזין ההומילטי, ולחבר מועצת האגודה הספרותית יהודית-הונגרית (IMIT). הבשי היה דמות מובילה בחיי החברה והתרבות היהודית-הונגרית. הוא הקים כאמור את אומיקה, מה שהפך תחת הנהגתו לאחד ממוסדות התרבות החשובים ביותר של יהדות הונגריה. הוא השתתף באופן פעיל גם בפעילותו של מִיקֵפֶה. בשנת 1927 הנהגת הקהילה רצתה למנות אותו כנציגה לבית העליון של הפרלמנט ההונגרי, אך האלקטורים בחרו בעמנואל לעף, רבה הראשי של העיר סגד. לימים זכה הבשי על עבודתו יוצאת הדופן בחיי הדת למינוי הרב הראשי של הקהילה היהודית של פשט. מאמריו המדעיים ואלה שנכתבו לקראת החגים ומחקרי הפילוסופיה הדתית שלו התפרסמו בחלקם בהונגרית ובחלקם בעברית. כתביו על בעיית ספר איוב, על קאנט ועל מדריך הרמב"ם הם בין יצירות הספרות הפילוסופית החשובות. עבודותיו העיקריות: שיר השירים (1892) בעיית ספר איוב (1905) אתיקה בתלמוד (עם יהודה אריה בלוי ומאיר צבי וייס 1920) עמנואל קאנט (1925) הערות על מורה נבוכים (1928) צדוק הבשי באנציקלופדיה יודאיקה. הודעה על מותו בניו יורק טיימס ב-4 במרץ 1943. לקסיקון יהודי הונגרי Magyar zsidó lexikon. Szerk. Ujvári Péter. Budapest: Magyar Zsidó Lexikon. 1929. לקסיקון הונגרי לקורות חיים Magyar életrajzi lexikon I–IV. Főszerk. Kenyeres Ágnes. Budapest: Akadémiai. 1967–1994. צדוק העוועשי (1868-1943), דף שער בספרייה הלאומית למשל: וזאת ליהודה, קובץ מאמרים בחכמת ישראל. הוצאת בית המדרש לרבנים בבודפשט, תרפ"ו. עמ' שער. ראה חתימתו במכתב לאיגנץ גולדציהר; תמונתו כאן גנאלוגיה של משפחת הנדלר-הבשי http://mek.oszk.hu/04000/04093/html/szocikk/12071.htm http://mek.oszk.hu/00300/00355/html/index.html
דובי דווידוב

דובי דווידוב (באנגלית: The Berenstain Bears, "דובי ברנשטיין") היא סדרת הנפשה קומית אוסטרלית-אמריקאית, המבוססת על סדרת הספרים "דובי ברנשטיין" מאת סטאן ויאן ברנשטיין, אשר בוימה על ידי באז פוטמקין והופקה על ידי Endemol Australia. הסדרה שודרה לראשונה בארצות הברית בדיבוב אנגלי בערוץ CBS, החל מ-14 בספטמבר 1985 עד 7 במרץ 1987. בישראל הסדרה שודרה בדיבוב לעברית בערוץ הילדים בשנת 1997, עשור לאחר סיום הסדרה בשידור המקורי. לסדרה הופקו שתי עונות ו-52 פרקים באורך 11 דקות. בשנת 2003 הופקה הסדרה "משפחת דובינשטיין", אשר משמשת כעיבוד נוסף לסדרת הספרים. הסדרה עוקבת אחר משפחת דובים שמתנהגת כמו בני אדם. המשפחה מתגוררת בעץ, וכוללת אבא, אמא, אח ואחות. בכל פרק בסדרה הדובים עוברים הרפתקאות ולומדים דברים חדשים. חלק מהפרקים מבוססים על ספרים מתוך סדרת הספרים "דובי ברנשטיין", וחלק בעלי עלילה מקורית. בנוסף דיבבו בדיבוב האנגלי ג'וש רודין ומריסה מנדנהול. לאחר שהפיקו עם ג'ו קטס בין השנים 1979–1983 חמישה סרטי טלוויזיה מונפשים שמבוססים על סדרת הספרים "דובי ברנשטיין", סטאן ויאן ברנשטיין החליטו להפיק את סדרת הטלוויזיה. המדבבים בדיבוב המקורי של הסרטים לא חזרו לדבב בסדרת הטלוויזיה, ובשונה מהסרטים הדמויות לא דיברו בחרוזים. משפחת דובינשטיין אתר האינטרנט הרשמי של דובי דווידוב "דובי דווידוב", במסד הנתונים הקולנועיים IMDb (באנגלית) "דובי דווידוב", באתר Rotten Tomatoes (באנגלית) "דובי דווידוב", במסד הנתונים הקולנועיים KinoPoisk (ברוסית) דובי דווידוב, במיזם "אישים" לתיעוד היצירה הישראלית
אלבה (מכונית)

אלבה (בפורטוגלית: Alba) היא מכונית מרוץ בתצורת רודסטר מתוצרת Fábricas Metalúrgicas Alba אשר יוצרה בפורטוגל בין השנים 1952–1961. דגם ה"אלבה" התבסס על מרכב דגם "פיאט C 1100" תוצרת קונצרן הרכב האיטלקי פיאט. המנוע הראשון אשר הורכב בדגמי ה"אלבה" היה מנוע "פיאט" 1,084 סמ"ק, אשר הוחלף במנוע בעל נפח גדול יותר,(1,491 סמ"ק) כדי לשפר את ביצועי הדגם. 2 מושבים 2 דלתות דגם ה"אלבה" השתתף ב-24 מרוצי מכוניות, מהם זכה ב-10 מרוצים ביניהם גביע פורטו סיטי בשנת 1953 (נהג מרוצים: פרנסיסקו קורטה-ריאל פריירה), ובשנת 1955 במרוץ "Oporto Wine Rally" (נהג מרוצים: אנטוניו אוגוסטו מרטינס פריירה (אשר תכנן ועיצב את הדגם) דגם "אלבה" דגם "אלבה" שנת 1952 מנוע 1,491 סמ"ק - דגם "אלבה" דגם "אלבה שנת 1952" מדיה וקבצים בנושא אלבה בוויקישיתוף אתר האינטרנט הרשמי של אלבה אלבה, סרטון באתר יוטיוב אלבה, סרטון באתר יוטיוב דגם "אלבה" jornaldosclassicos.com/2012/05/22/o-primeiro-alba-um-automovel-portugues-em-1952 דגם "אלבה" museu-caramulo.net/pt/content/2-coleces/17-automveis/92-alba דגם "אלבה" bonsrapazes.com/2018/02/alba-historia-do-primeiro-carro-competicao-totalmente-portugues RODRIGUES, José Barros, Alba - Uma Marca Portuguesa de Automóveis [1952-1961], Caleidoscópio, 2009
שלמה בוזגלו

שלמה בוזגלו (1885–1941) היה מחנך ואיש ציבור ומראשי התאחדות הספרדים בארץ ישראל. שלמה בוזגלו נולד בחיפה. התחנך בבית ספר כל ישראל חברים ולאחר מכן יצא ללימודים גבוהים בצרפת ולמד בבית המדרש למורים של חברת כי"ח. בסיום לימודיו היה מורה בבתי הספר של הרשת בדמשק, חלב וחיפה. היה פעיל ציבור אל מול השלטונות הע'ותמאניים ונהג להיפגש עם מושלי חיפה ועכו ועם משרדי ההנהגה בביירות על מנת להקל את הגזרות השונות שהוטלו על תושבי הארץ. בתקופה מאוחרת יותר, השפעתו בקרב השלטונות איפשרה רכישת הקרקעות עליהן הוקמה מרחביה. ב-1912 נכח בוזגלו בהפגנה שהתקיימה בחיפה נגד כיבוש כרתים ובמהלכה נישאו נאומים כנגד ארץ ישראל, נגדם התקומם. הוא עמד בפני מאסר אך ניצל הודות למעמדו כנתין בריטי. בתקופת מלחמת העולם הראשונה, בין היתר בשל נתינותו הבריטית, עבר למצרים. הוא היה מנהל בית הספר העברי בקהיר. שם השתתף בהקמת תנועת מכבי המקומית ופעל למען חינוך לציונות ולהכרה לאומית עברית. מאמציו בקרב נציגי הממשל הצרפתי הביאו להכרה בשפה העברית כשפה רשמית עבור בחינות הבגרות הממשלתיות. במצרים עבר לעסוק במסחר והיה פקיד בחברת רסל. עם מות אביו, חזר לארץ להסדיר את עסקי המשפחה. בוזגלו עבד כמורה לצרפתית וערבית בגימנסיה הרצליה ובטכניון ולאחר מכן היה פקיד ראשי בבית המסחר של שמואל יוסף פבזנר, פקיד בבנק עותומן וסגן מנהל סניף בנק הולנד בחיפה. בנוסף היה סגן נשיא לשכת המסחר בחיפה. עם שובו לארץ החל לעסוק בארגון העדה הספרדית והיה ממקימי ומזכיר ועד העדה של היהודים הספרדים בחיפה. מטעם מפלגת הסתדרות הספרדים נבחר לאספת הנבחרים הראשונה והיה ממלא מקום בוועד הלאומי. ב-1923 היה ממייסדי ההתאחדות העולמית של היהודים הספרדים. כן היה מראשוני העוסקים בהכנת חוקה ל"כנסת ישראל". בוזגלו היה נשיא לשכת "אליהו הנביא" מס' 16 בחיפה תחת חסותה הלשכה הגדולה למדינת ישראל של הבונים החופשיים. זמן קצר לאחר שנשא נאום באספת חברים, נפטר משבץ. מאמריו פורסמו בעיתונים שונים בעברית, בערבית, בצרפתית ובאיטלקית. היה נשוי לווירג'יניה לבית נהון, מנהלת בית הספר כי"ח לבנות בחיפה ולהם ארבעה ילדים. דוד תדהר (עורך), "שלמה בוזגלו", באנציקלופדיה לחלוצי הישוב ובוניו, כרך ב (1947), עמ' 896 שלמה בן דוד בוזגלו ז"ל, הד-המזרח, 26 בפברואר 1943 שמואל בן-שבת, לזכר שלמה בוזגלו, הארץ, 20 באפריל 1941 ה"עילוי" מחיפה: לזכר שלמה בוזגלו ז"ל, הַבֹּקֶר, 1 במאי 1941 יעקב בן-דוד מטלון, שלמה בוזגלו ז"ל, הַבֹּקֶר, 21 באפריל 1941 שלמה בוזאגלו, מכתב למערכת, דואר היום, 28 במרץ 1929 שלמה בוזאגלו ז"ל, הַבֹּקֶר, 23 במרץ 1941
יאקובלב יאק-130

יאקובלב יאק-130 (קוד דיווח נאט"ו: Mitten) הוא מטוס אימון ותקיפה קל סילוני דו-מנועי מתקדם המשמש כמטוס האימון העיקרי של טייסי הקרב בחיל האוויר הרוסי. המטוס פותח בתחילת דרכו בשותפות עם חברת אלניה איירמאקי. פיתוח המטוס החל בשנת 1991 עקב דרישה של הממשל הסובייטי למטוס אימון סילוני המיועד להחליף את מטוסי ה-L-29 דלפין וה-L-39 אלבטרוס המזדקנים. חמישה משרדי תכנון הגישו הצעות, מתוכם יאקובלב ומיג נבחרו. התפרקותה של ברית המועצות השאירה את התוכנית ללא ממון ולכן שתי החברות חיפשו שותפים אירופאים. בשנת 1993 יאקובלב חתמה יחד עם חברת אלניה איירמאקי על הסכם פיתוח משותף של המטוס בשם Yak/AEM-130. טקס גלילת המטוס התקיים ביוני 1995 והמטוס המריא לטיסת הבכורה שלו ב-25 באפריל 1996. בשנת 2000 הבדלים בין שתי החברות הביאו לפירוק השותפות. חברת אלנייה איירמאקי שילמה 77 מיליון דולר לשרטוטים של המטוס, אשר העיצוב האווירודינמי שלו בוצע על ידי יאקובלב. אלניה איירמאקי המשיכה לפתח את גרסתה שהפכה ל-M-346 מאסטר. ב-10 באפריל 2002 חיל האוויר הרוסי הכריז שה-יאק-130 זכה בתחרות על מטוס האימון המתקדם של חיל האוויר, חלקית בגלל היכולת של היאק לשמש כמטוס תקיפה קל. אלג'יריה אלג'יריה חיל האוויר האלג'יראי - 16 מטוסים בשירות. בנגלדש בנגלדש חיל האוויר הבנגלדשי - 16 מטוסים בשירות. בלארוס בלארוס חיל האוויר של בלארוס - 12 מטוסים בשירות החל ממאי 2019. לאוס לאוס חיל האוויר של צבא השחרור העממי של לאוס - 10 מטוסים מוזמנים, 4 בשירות. מיאנמר מיאנמר חיל האוויר המיאנמרי - 12 מטוסים בשירות. רוסיה רוסיה חיל האוויר הרוסי - 105 מטוסים בשירות מתוך 200 מוזמנים. סוריה סוריה חיל האוויר הסורי - 36 מטוסים הוזמנו אבל אספקתם הוקפאה עקב מלחמת האזרחים הסורית. וייטנאם וייטנאם חיל האוויר הווייטנאמי - 6 מטוסים בשירות נכון ל-2022 איראן איראן חיל האוויר האיראני - 2 מטוסים בשירות נכון ל-2023 M-346 מאסטר בואינג-סאאב T-7 KAI T-50 גולדן איגל הונגדו L-15 מדיה וקבצים בנושא יאקובלב יאק-130 בוויקישיתוף
יחסי לוקסמבורג–שווייץ

יחסי לוקסמבורג–שווייץ הם היחסים הדיפלומטיים הרשמיים שבין הדוכסות הגדולה של לוקסמבורג לבין הקונפדרציה השווייצרית. בשנת 1309 העניק אנרי השביעי, רוזן לוקסמבורג, מעמד מיוחד לשלושת הקנטונים המיוערים: אורי, שווייץ ואובוולדן. ב-1843 נקשרה לוקסמבורג כלכלית לשווייץ כאשר הצטרפה לאיחוד המכסים הגרמני, בו הייתה שווייץ חברה. בשנת 1929 חתמה שווייץ על אמנה כלכלית עם האיחוד הכלכלי של בלגיה-לוקסמבורג. האיחוד הוקם על ידי בלגיה ולוקסמבורג בשנת 1921. קודם לכן, בנובמבר 1917, כוננו יחסיה הדיפלומטיים הרשמיים של שווייץ עם לוקסמבורג. שווייץ האמינה את שגרירותה בבריסל, בירת בלגיה, על לוקסמבורג עד פתיחת שגרירות במדינה ב-1970. בשנת 1947 הגיעה שארלוט, הדוכסית הגדולה של לוקסמבורג, לביקור דיפלומטי רם דרג ראשון מסוגו בשווייץ. בשנת 1989 הגיע רנה פלבר, בזמנו שר החוץ של שווייץ לביקור בלוקסמבורג. מאז היחסים בין שתי המדינות הם יחסים חמים ברמת הפוליטיקאים רמי הדרג. בנובמבר 2017 נחגג בנציגות השווייצרית בלוקסמבורג ובנציגות הלוקסמבורגית בשווייץ יום המאה שנים ליחסים הדיפלומטיים הרשמיים. על פי הלשכה השווייצרית המרכזית לסטטיסטיקה, בסוף אותה השנה חיו בלוקסמבורג 1,226 שווייצרים. ההבדלים התרבותיים בין שתי המדינות הם הבדלים קטנים, שכן, בשתי המדינות מדוברות השפות גרמנית וצרפתית ובשתי המדינות תנאים גאוגרפיים דומים. במאה העשרים ואחת מתקיימים חילופי סטודנטים רחבים בין שתי המדינות. בין היתר באמצעות התוכנית הממשלתית של הענקת מלגות לתלמידים זרים. הסחר בין שתי המדינות רחב מאוד, ועומד על שווי של מיליארדי פרנקים שווייצרים מדי שנה. לוקסמבורג מיוצגת בשווייץ בדרג השגרירות באמצעות שגרירות רשמית שהיא מחזיקה בברן, בירת המדינה. לוקסמבורג מיוצגת בשווייץ גם בדרג הקונסולרי באמצעות שלוש קונסוליות שהיא מחזיקה בערים: בזל, ציריך, וז'נבה. שווייץ מיוצגת בלוקסמבורג בדרג השגרירות באמצעות שגרירות רשמית שהיא מחזיקה בלוקסמבורג העיר, בירת המדינה. חזות מבנה השגרירות הלוקסמבורגית בברן, בירת שווייץ חזות מבנה השגרירות השווייצרית בלוקסמבורג העיר, בירת לוקסמבורג מדיה וקבצים בנושא יחסי לוקסמבורג–שווייץ בוויקישיתוף Bilateral relations Switzerland–Luxembourg, אתר משרד החוץ של שווייץ EMBASSY OF LUXEMBOURG IN BERN, SWITZERLAND CONSULATE OF LUXEMBOURG IN BASEL, SWITZERLAND CONSULATE OF LUXEMBOURG IN ZURICH, SWITZERLAND CONSULATE GENERAL OF LUXEMBOURG IN GENEVA, SWITZERLAND EMBASSY OF SWITZERLAND IN LUXEMBOURG VILLE, LUXEMBOURG
Let Me Be the One

Let Me Be the One (בעברית: תני לי להיות האחד) היה השיר שייצג את הממלכה המאוחדת בתחרות האירוויזיון של שנת 1975. את השיר כתב פול קרטיס והוא בוצע על ידי להקת הצלליות. בערב התחרות שובץ השיר תשיעי בסדר ההופעה, אחרי "Dan ljubezni" של להקת Pepel in Kri מיוגוסלביה, ולפני השיר "Singing this song" של רנטו ממלטה. לשיר הוענקו 138 נקודות שמיקמו אותו במקום השני מתוך 19, עם 14 נקודות פחות מהשיר הזוכה, Ding-a-dong. האנק מרווין – גיטרה וזמרה ברוס ולץ' – גיטרה וקולות מובילים בריאן בנט – תופים ג'ון פרר – פסנתר וזמרה אלן טרני – גיטרה בס ג'ון פידי – עיבוד כלי מיתר האנק מרווין – גיטרה וזמרה ברוס ולץ' – גיטרה וקולות מובילים בריאן בנט – תופים ג'ון פרר – גיטרה וזמרה אלן טרני – פסנתר מידע על היצירה "Let Me Be the One" באתר מיוזיק בריינז גרסאות נוספות ל"Let Me Be the One" באתר SecondHandSongs
קורה אקסנס

קורה אקסנס (בנורווגית: Kaare Aksnes;‏ נולד ב-25 במרץ 1938) הוא פיזיקאי נורווגי-אמריקאי. אחיו הוא הכימאי גונאר אקסנס. קורה אקסנס סיים את לימודי בית הספר בשנת 1956 וקיבל תואר אקדמי לאחר לימודים באוניברסיטת ברגן ואוניברסיטת אוסלו בשנת 1963. בשנים 1964–1965 הוא עבד במצפה כוכבים. לאחר מכך הוא עבר לארצות הברית וסיים דוקטורט באוניברסיטת ייל בשנת 1969. עבודת הדוקטורט שלו עסקה בהתוויית שיטה לחישוב מסלול חללית ותוצאותיה מנוצלות ב-NASA. על עבודה זו הוא זכה במדליית מ-NASA. כמו כן, בסוף שנות ה-70 של המאה ה-20, אסטרואיד נקרא על שמו. אקסנס עבד מספר שנים במכון לאסטרופיזיקה בקיימברידג' בשנת 1978 חזר לנורווגיה. בשנים 1978–1988 הוא עבד עבור מערכת הביטחון הנורווגית. בשנת 1988 הוא התמנה לפרופסור באוניברסיטת אוסלו. בשנת 1991 הוא נבחר לאקדמיה למדעים הנורווגית. בשנת 1990 הוא התמנה ליושב ראש של וועדת השמות של האיגוד האסטרונומי הבינלאומי וכיהן בתפקיד זה עד לשנת 2006. בשנת 2006 הוענקה לו מדליית המלך על פעילות מדעית רבת שנים. קורות חיים קורה אקסנס, באתר פרויקט הגנאלוגיה במתמטיקה ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.